
Vara bilanssi võtmine

(korteriomand asukohaga Kerese 4, Narva)

 1.  Asjaolud ja menetluse käik

Narva Linnavolikogu poolt võeti 23.12.2005 vastu otsus nr 233: taotleda Ida-Viru Maavalitsuse  valitsemisel oleva riigivara – Narvas Kerese tn 4 asuva korteriomandi, katastritunnus 51101:006:001, kinnistusregistriosa nr 1209009, 1039/18319 mõttelist osa kinnistust (mitteeluruum M3, üldpinnaga 103,9m2), tasuta võõrandamist Narva linnale.

Riigikogu majanduskomisjoni 02.05.2006 otsusega nr 22-RV ning  Ida-Viru maavanema 08.05.2006 korraldusega nr 156 anti eelnimetatud korteriomand tasuta üle Narva linnale ning 08.05.2006 allkirjastati Ida-Viru maavanema ja Narva linnapea poolt riigivara võõrandamise leping ja üleandmise-vastuvõtmise akt.

Praegu asub nimetatud ruumides Arhitektuuri ja Linnaplaneerimise Ameti Hoonete osakond.

Linna omandisse saadud vara peab olema antud mõne linna struktuuriüksuse või asutuse bilanssi. 

Küsimust arutati Narva Linnavalitsuse linnavarakomisjoni 21.06.2006 istungil (protokoll nr 8), kus otsustati anda korteriomand aadressil Kerese 4, Narvas, Linnavara- ja Majandusameti bilanssi.

2. Õiguslikud järeldused

Narva Linnavolikogu 21.06.2005.a määrusega nr 20/57 kinnitatud “Linnavara eeskirja” (KO 2005, 191, 1903) punkti  23 kohaselt kinnitavad linnavara valitsemise jagamise kohaliku omavalitsuse organid sõltuvalt vara sihtotstarbest ja selle vajalikkusest nende kohustuste täitmisel. 

3.Otsus 
1. Narva Linnavalitsuse Linnavara- ja Majandusametil võtta oma bilanssi Narva linna omandisse tasuta saadud riigivara - korteriomand (kinnistu) asukohaga Kerese 4, Narva:

1.1. 1039/18319 mõttelist osa maatükist  (katastritunnus 51101:006:0014, otstarve – elamumaa, pindala 2365m2, kinnistusregistriosa nr 1209009, jääkmaksumus 4696,00 krooni);

1.2. mitteeluruum M3 (üldpind 103,9 m2, jääkmaksumus 245815,95 krooni).

4. Korralduse vaidlustamine

Halduskohtumenetluse seadustiku § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

5. Rakendussätted

Korraldus jõustub seadusega sätestatud korras.

Tarmo Tammiste 

